《喜程道大至约诸友二首》
元代·方回

东篱残菊未成尘，所见悠然意尚真。
玉瓒常闻歌旱麓，白颠何得赋车邻。
欲遵饭颗山头路，合问深明合里人。
赖是吾徒不全弱，能来尔汝话酸辛。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。